CELEX: 31986S3524
Language: el
Date: 1986-11-19 00:00:00
Title: Απόφαση αριθ. 3524/86/ΕΚΑΧ της Επιτροπής της 19ης Νοεμβρίου 1986 που τροποποιεί την απόφαση αριθ. 3485/85/ΕΚΑΧ για παράταση της ισχύος του συστήματος επιτήρησης και ποσοστώσεων παραγωγής για ορισμένα προϊόντα της βιομηχανίας σιδήρου και χάλυβα

Avis juridique important

|

31986S3524

Απόφαση αριθ. 3524/86/ΕΚΑΧ της Επιτροπής της 19ης Νοεμβρίου 1986 που τροποποιεί την απόφαση αριθ. 3485/85/ΕΚΑΧ για παράταση της ισχύος του συστήματος επιτήρησης και ποσοστώσεων παραγωγής για ορισμένα προϊόντα της βιομηχανίας σιδήρου και χάλυβα  

Επίσημη Εφημερίδα αριθ. L 325 της 20/11/1986 σ. 0035

***** ΑΠΟΦΑΣΗ αριθ. 3524/86/ΕΚΑΧ ΤΗΣ ΕΠΙΤΡΟΠΗΣ  της 19ης Νοεμβρίου 1986  που τροποποιεί την απόφαση αριθ. 3485/85/ΕΚΑΧ για παράταση της ισχύος του συστήματος επιτήρησης και ποσοστώσεων παραγωγής για ορισμένα προϊόντα της βιομηχανίας σιδήρου και χάλυβα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  την απόφαση αριθ. 3485/85/ΕΚΑΧ της Επιτροπής της 27ης Νοεμβρίου 1985 για παράταση της ισχύος του συστήματος επιτήρησης και ποσοστώσεων παραγωγής για ορισμένα προϊόντα της βιομηχανίας σιδήρου και χάλυβα (1), και ιδίως το άρθρο 18,  Εκτιμώντας:  ότι η κατηγορία προϊόντων Ιγ δεν θα υπόκειται πλέον στο σύστημα των ποσοστώσεων από την 1η Ιανουαρίου 1987·  ότι είναι επιθυμητή η αποφυγή διαταραχών στην αγορά χάλυβα που επιφέρει η τεχνητή διόγκωση αναφορών προϊόντων που παραμένουν στο καθεστώς των ποσοστώσεων με τη μεταφορά αναφορών των προϊόντων που ελευθερώνονται μέσα σε σύντομο χρονικό διάστημα·  ότι η εν λόγω κατάσταση αποτελεί απρόβλεπτη δυσκολία κατά την έννοια του άρθρου 18 της απόφασης αριθ. 3485/85/ΕΚΑΧ,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η εφαρμογή του άρθρου 15 παράγραφοι 2 και 3 της απόφασης αριθ. 3485/85/ΕΚΑΧ περιορίζεται στα προϊόντα των κατηγοριών Ια, Ιβ, ΙΙ, ΙΙΙ, IV και VI.  Άρθρο 2  Η παρούσα απόφαση αρχίζει να ισχύει την ημέρα της δημοσίευσης της στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 19 Νοεμβρίου 1986.  Η παρούσα απόφαση είναι δεσμευτική ως προς όλα τα μέλη της και ισχύει άμεσα σε κάθε κράτος μέλος.  Βρυξέλλες, 19 Νοεμβρίου 1986.  Για την Επιτροπή  Karl-Heinz NARJES  Αντιπρόεδρος  (1) ΕΕ αριθ. L 340 της 18. 12. 1985, σ. 5.